Det kongelige nordiske oldskriftselskab

Det kongelige Nordiske Oldskriftselskab ble stiftet 28. januar 1825 av blant andre Carl Christian Rafn og Rasmus Rask. Selskapets formål var blant annet å gi ut norrøn litteratur og fremme nordisk historie og arkeologi. Selskapet ble først kongelig 9. mai 1828.

Selskapet gir ut Aarbøger for nordisk Oldkyndighed og Historie, men har også stått bak utgivelsen av flere enkeltstående verk som Christian Jürgensen Thomsen, Ledetraad til Nordisk Oldkyndighed (1836), Carl Christian Rafn, Antiquitates Americanae (1837), Konungs skuggsjá (Kongespeilet) i dansk oversettelse ved Finnur Jónsson (1926) og hans Lexicon poeticum antiquæ linguæ septentrionalis: Ordbog over det norsk-islandske Skjaldesprog (2. utgave 1931), samt serien Nordiske Fortidsminder.

I tidsrommet 1845–1847 fantes det en norsk avdeling av selskapet.

Selskapet har den danske monark som president.

Referanser 

Forskning
Norrøn litteratur
Etableringer i 1825
1825 i Danmark
Vitenskap i 1825